《夏日池上》
宋代·葛天民

微波漾漾雨濛濛，岸脚烟莎间水葓。
照影已无双鬓绿，关心犹有一丝风。
鸳鸯对浴红衣扑，菡萏相亲翠盖笼。
醉舞罗吟皆胜处，个中非异亦非同。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。